Kvöldganga UMSB var farin á Þúfufell sl. fimmtudagskvöld . Gengið var upp á Digrahnúk en fáir fóru á toppinn þar sem þeir töfðust á leiðinni við berjatínslu og nutu útiverunnar með þeim hætti . Leiðsögumaður var Arnheiður Hjörleifsdóttir á Bjarteyjarsandi og benti hún göngufólki á örnefni og álagajarðir . Þá sýndi hún ferðalöngum uppbyggingu sumarhúsabyggðar á jörð sinni . Eftir gönguna var boðið upp á ekta súkkulaði með rjóma og frönskum vöfflum á Bjarteyjarsandi .